text: গ্র্যান্ড থেফট অটো ৪(ইংরেজি:Grand Theft Auto IV) বা জিটিএ ৪ (GTA 4) গ্র্যান্ড থেফট অটো সিরিজের ৪র্থ সিরিজ। গেমটি প্লে-স্টেশন ৩ এবং এক্সবক্স ৩৬০ গেমস কনসোলের জন্য এপ্রিল ২৯, ২০০৮ এবং পিসির জন্য ডিসেম্বর ২ , ২০০৮ সালে  মুক্তি পায়। গেমটির দুটি এক্সপেনশন প্যাক রয়েছে। দ্যা লস্ট এন্ড ড্যামেড, দ্যা বালাদ অফ গেয় টনি। এদুটি প্যাকে রয়েছে দুটি নতুন প্লেয়ার এবং স্টোরিলাইন জিটিএ ৪ এর সাথে ইন্টারকানেক্টেড রয়েছে। দুটি এক্সপেনশন সহ জিটিএ ৪ ২০০৯ সালে গ্রান্ড থেফট অটো ৪: দ্যা কমপ্লিট এডিশন আকারে বাজারে আসে।
  গেমটি রিলিজের প্রথম দিনে ৩ দশমিক ৬ মিলিয়ন কপি বিক্রি হয় এবং প্রথম সপ্তাহে ৫০০ মিলিয়ন আমেরিকান ডলার আয় করে এবং ৬ মিলিয়ন কপি বিক্রি হয়। ২০১১ সালের সেপ্টেম্বর মাসে গেমটি ২২ মিলিয়ন কপি বিক্রি করতে সক্ষম হয়। ২০১২ সালে মোট ২8 মিলিয়ন কপি বিক্রি হয়।
  
  প্রেক্ষাপট 
  গেমটির পটভূমি ২০০৮ সালে। লিবাটি সিটির নতুন রিডিজাইনড ভার্সনে। যেখানে ৪টি এলাকা রয়েছে যা New York এর চারটি সিটির আদলে তৈরি করা হয়েছে। রয়েছে ৩টি আইল্যান্ড, এই ৩টিও সত্যিকারের আদলে তৈরি করা হয়েছে।
  
  ঘটনা 
  
  গেমসের ঘটনা শুরু হয়েছে গেমসের মূল চরিত্র নিকো বেলিককে নিয়ে। নিকোর চাচাত ভাই রোমান নিকোকে মিথ্যা আশ্বাস দিয়ে লিবার্টি সিটিতে নিয়ে আসে। সে  তাকে জানায় যে , লিবার্টি সিটিতে এলে সে সহজে অনেক অর্থ লাভ করতে পারবে। এছাড়া নিকো ছিলো  যুগোশ্লাভিয়ার অধিবাসী। সে দেশে নব্বইয়ের দশকে যুদ্ধ লেগেছিলো। যুদ্ধে নিকো তার ভাইকে হারিয়েছিলো , আর রোমান হারিয়েছিলো তার মাকে। রোমান জানত তার মার মৃত্যু হয়েছিলো কিন্তু তার মার কিভাবে মৃত্যু হয়েছিলো তা নিকো গোপন করেছিলো ।
  
  যুদ্ধের পরে সে তার দেশে ভালো কাজ পাচ্ছিলো না। ফলে অর্থনৈতিক উন্নয়নের জন্য নিকো কে লিবার্টি সিটিতে আসতে হয়। লিবার্টি সিটিতে আসার পূর্বে নিকো রে বুলগারিন নামের একজনের সাথে কাজ করত। তার কাজটা সন্ত্রাসী কর্মকাণ্ড ছিলো।
  
  রোমান তার নিজের সুবিধার্থে নিকোকে লিবার্টি সিটিতে নিয়ে আসে।  নিকো লিবার্টি সিটিতে পোঁছানোর পর রোমান তাকে তার বাসায় নিয়ে গেলো। পরবর্তীতে নিকো বুঝতে পারলো রোমান তাকে যা বলেছিলো তা সবই ভুয়া ছিলো । রোমানের একটি ক্যাব ব্যবসা আর ছোট্ট একটা এপার্টমেন্ট ছাড়া কিছুই ছিলো না। তার উপর রোমান জুয়া আসক্ত ছিলো। ফলে ভ্লাড নামে একজনের কাছ থেকে সে প্রচুর ধার নিয়েছিলো। রোমানের এক প্রেমিকা ছিলো , তার নাম মেলোরি। রোমান  মনে মনে তার প্রেমিকাকে নিয়ে সন্দেহ শুরু করলো। সে মনে করতে শুরু করলো ভ্লাডের সাথে তার প্রেমিকার কোনো সম্পর্ক রয়েছে।
  
  রোমান যখন তার ধারণা নিকোর কাছে সঠিক বলে প্রমাণ করতে সক্ষম হলো তখন নিকো ভ্লাডকে হত্যা করার সিদ্ধান্ত নিলো। রোমান বাধ্য হয়ে ভ্লাডকে হত্যা করায় নিকোকে সাহায্য করে পানিতে ফেলে দিলো ।
  
  সেই ঘটনার কিছু ঘণ্টা পর রোমান নিকোকে কল করে জানালো যে তার পিছনে অনেক সন্ত্রাসী লেগেছে। নিকো প্রথমে বিশ্বাস না করলেও পড়ে বিশ্বাস করতে বাধ্য হয় কারণ মিখাইল ফাউস্টিনের আদেশে তাকে এবং রোমানকে ধরে আনা হয়।
  
  নিকো পরবর্তীতে মিখাইল ফাউস্টিন (ভ্লাডের বস) এবং দিমিত্রি রেসকালভের সাথে কাজ করা শুরু করে। দিমিত্রি নিকোকে মিখাইল ফাউস্টিনকে মারতে বাধ্য করে (কারণ মিখাইল ফাউস্টিন অত্যন্ত বিপজ্জনক লোক) । সে ঘটনার পর দিমিত্রি তাকে অর্থের জন্য তার স্থানে নিকোকে দেখা করার জন্য বলে। নিকো তার আরেক বন্ধু লিটেল জ্যাকব কে নিয়ে তার সাথে দেখা করতে যায়। দেখা করতে গিয়ে নিকো বুঝতে পারে তা একটা ধোঁকা ছিলো। কারণ দিমিত্রি নিকোর শত্রু রে বুলগারিনের সাথে হাত মিলিয়ে ছিলো। লিটেল জ্যাকব তাকে সাহায্য করে তাদের থেকে বাঁচতে ।
  
  কিন্তু বাড়ি ফিরে এসে দেখে , রোমানে ছোট্ট এপার্টমেন্টে দিমিত্রি রেসকালভের লোকেরা আগুন দিয়েছে। এবং পরবর্তীতে রোমান আর নিকো খেয়াল করে যে , রোমানের ক্যাবের দোকানেও তারা আগুন দিয়েছে। ফলে রোমান ভেঙ্গে পরে।
  
  রোমান আর নিকো দুইজনই পরবর্তীকালে বোহানে পালিয়ে আসে। বোহানে নিকো অনেক কাজ পায় । নিকো ম্যানি এবং এলিজাবেথের সাথে কাজ শুরু করে।  পরবর্তীতে এলিজাবেথ নিকোকে প্যাটরিক ম্যাকরেরী এবং প্লেবয় এক্সের সাথে পরিচয় করিয়ে দেয়। প্লেবয় এক্সের বন্ধু ডোয়াইন জেল থেকে ছাড়া পায়। নিকো ডোয়াইনের প্রতি সহানুভূতিশীল হয়ে উঠে। নিকো ডোয়াইনের হয়ে কাজ করতে থাকে , কিন্তু বিনিময়ে ডোয়াইন তাকে কোনো পারিশ্রমিক দিতে পারে না।
  
  হঠাৎ প্লেবয় এক্সের সাথে ডোয়াইনের দ্বন্দ্ব দেখা যায়। নিকোকে তখন সিদ্ধান্ত নিতে হয় কাকে মারবে। প্লেবয় এক্স নাকি ডোয়াইন।
  
  অন্যদিকে প্যাটরিক ম্যাকরেরীর সাথে নিকোর খুব ভালো সম্পর্ক দেখা দেয়। ফলে নিকো প্যাটরিক ম্যাকরেরীর ভাইদের সাথে পরিচিত হয়। আর তারা হলেন জেরাল্ড ম্যাকরেরী , ফ্রান্সিস ম্যাকরেরী এবং ডেরিক ম্যাকরেরী। ম্যাকরেরী ভাইদের এক মাত্র বোন কেট ম্যাকরেরী সাথে নিকোর প্রেমের সম্পর্ক হয়।
  
  আরেকটি কথা বলে রাখা উচিত যে , নিকোর সাথে অনেকের ভালোবাসার সম্পর্ক হয় এবং এর মধ্যে নিকোর প্রথম প্রেম হলো মিশেল। এবং কেট ম্যাকরেরী তার মধ্যে একটি উল্লেখযোগ্য চরিত্র।
  
  নিকো হঠাৎ এলিজাবেথের কাছ থেকে একটি চোরাকারবারির কাজ পায়। ওই কাজ করতে গিয়ে নিকো জানতে পারে মিশেল একটি গোপন সরকারি সংস্থার সাথে জড়িত। সেই সংস্থার উচ্চপদস্থ এজেন্ট United Liberty Paper নিকোকে দিয়ে অনেক বাজে কাজ করায়। নিকো বেকায়দায় পড়ে কাজ গুলো করতে বাধ্য হয়।
  
  প্যাটরিক ম্যাকরেরীর পরিবারের সাথে নিকোর ভালো সম্পর্ক থাকায় নিকো প্যাটরিক ম্যাকরেরীর সাথে শহরের সবচেয়ে বড় ব্যাংক Bank of Liberty ডাকাতি করে এবং নিকোর সাথে রে বচিনো , জিমি পেগোরিনো এবং ফিল বেলের সাথে পরিচিত হয়। এবং তাদের হয়ে বিভিন্ন কাজ করতে থাকে ।
  
  গেমসের মূল শত্রু হলো দিমিত্রি। জিমি পেগোরিনো তাকে দিমিত্রির সাথে চুক্তি করে নিতে বলে। এই কথা শুনে রোমান তাকে বলে যে, "তুমি দিমিত্রির সাথে চুক্তি করে নাও। ফলে আমরা অনেক অর্থ লাভ করতে পারবো এবং কোনো সমস্যা তৈরি হবে না।"
  
  তাই গেমার বা নিকোর হাতে দুইটি পথ খুলা থাকে। একটি হলো দিমিত্রির সাথে চুক্তি। আর অন্যটি হলো দিমিত্রিকে হত্যা ।
  
  দিমিত্রিকে হত্যা করলে পেগোরিনো এবং তার টিম রোমানের বিয়ের সময় আক্রমণ করে তাদের হত্যা করার চেষ্টা করে। কিন্তু দুর্ভাগ্যজনকভাবে ওই ঘটনায় কেট মারা যায়। ফলে নিকো জিমি পেগোরিনোকে হত্যা করে।
  
  আবার যদি নিকো চুক্তির পথ বেছে নেয় তাহলে দিমিত্রি পেগোরিনোর সাথে বিশ্বাসঘাতকতা করে। এর ফলে নিকোর সাথে কেটের সম্পর্ক খারাপ হয়। রোমানের বিয়ের সময় দিমিত্রির লোকের আক্রমণে রোমান মারা যায় (আসলে দিমিত্রির লোক নিকোকে হত্যার চেষ্টা করে এবং লোকটিকে নিকো হত্যা করে) । ফলে নিকো দিমিত্রিকে হত্যা করে।
  
  চরিত্র 
  
   নিকো বেলিক।
   রোমান বেলিক।
   লিটল জেকব।
  দিমিত্রি রেসকালভ।
  জিমি পেগোরিনো
   প্যাটরিক ম্যাকরেরী।
  এলিজাবেথ
  মিশেল।
   মিখাইল ফাউস্টিন।
  ভ্লাদিমির।
   রে বুলগারিন।
   ম্যানি।
  
  সিস্টেম রিকোয়ারমেন্ট a
  গেমটি খেলতে ভিসতা সার্ভিস প্যাক ওয়ান বা এক্সপি সার্ভিস প্যাক থ্রি অপারেটিং সিস্টেম, ইন্টেল কোর টু ডুয়ো ২.৪ গিগাহার্টজ বা সমমানের এএমডি এথলন এক্স-২ প্রসেসর, কমপক্ষে ১ গিগাবাইট র্যারম, ২৫৬ মেগাবাইট মেমরিযুক্ত এনভিডিয়া ৭৯০০ অথবা এটিআই এক্স ১৯০০ মডেলের গ্রাফিক্স কার্ড, ১৬ গিগাবাইট খালি হার্ডডিস্ক স্পেস ও ডিরেক্ট এক্স ৯.০ সি সাপোর্টেড সাউন্ড কার্ড দরকার পড়বে। গেমটি খেলার জন্য "রকস্টার গেম সোসিয়াল ক্লাব" নামের সফটওয়্যার ইনস্টল করা থাকতে হবে।
  
  পুরস্কারসমূহ 
  {| class="wikitable collapsible collapsed" style="width:100%;"
  |-
  !গ্র্যান্ড থেফট অটো ৪ এর পুরস্কারের তালিকা
  |-
  |style="padding:0; border:none;"|
  
  তথ্যসূত্র
  
  তথ্যসূত্র 
  
  বিষয়শ্রেণী:উইন্ডোজ গেম
  *সিরিজ
  বিষয়শ্রেণী:ভিডিও গেম
  বিষয়শ্রেণী:২০০৮-এর ভিডিও গেম
title: গ্র্যান্ড থেফট অটো ৪